ใครที่อยากหนีรถติดช่วงเลิกงาน แนะนำให้ลองแวะมาทานที่ร้านนี้กันดูค่ะ Happy hour เขาเริ่มตั้งแต่ 17.00-20.00 น. สั่งแล้วฝากแช่ไว้ก่อนได้นะคะ
ร้านมีส่วน outdoor กับ indoor แต่เขาอนุญาตให้สูบบุหรี่ทั้ง 2 area นะคะ ใครที่ไม่สูบแนะนำว่าให้นั่งด้านนอกค่ะ เพราะอย่างน้อยอากาศก็ยังถ่ายเทมากกว่า

Mojito .. รสมาตรฐานมีอ้อยเสียบมาให้เคี้ยวเล่น ตัวอ้อยจะดู mojito ขึ้นม่ เวลาเคี้ยว หวานๆซ่าๆ แปลกดีค่ะ

สปาเก็ตตี้ซอสเนื้อ .. ในเมนูเขียนไว้ทำนองว่า the best ever ก็อร่อยค่ะ แต่ก็ไม่ขนาดนั้นละมั้ง

นาโชส์ (180 บาท) .. นาโชส์ราดชีสเยิ้ม ตามด้วยปาปริก้า ซัลซ่า ต้นหอม อร่อยดีค่ะ แกล้มเครื่องดื่มดี แต่ให้ซัลซ่าน้อยไปนิด มาเจอซัลซ่าเอาตอนไม่กี่ชิ้นสุดท้าย ช่วยให้อร่อยขึ้น ไม่งั้นคงเลี่ยนๆ

พิซซ่าหน้าอัลคาโปน (340 บาท) .. พิซซ่าหน้าเนื้อสับ หอมใหญ่ มอสซาเรลลา ทานตอนร้อนอร่อยที่สุดค่ะ พอเริ่มเย็นจะเริ่มเซ็ง